ผู้เชี่ยวชาญต่อต้านการก่อการร้าย ร่วมประชุมที่กรุงบรัสเซลส์
วันที่ 3 เม.ย. 59 ผู้สื่อข่าวไทยรัฐ ประจำประเทศเบลเยียม รายงานว่า สำนักงานตำรวจเบลเยียม แถลงข่าวการประชุมผู้เชี่ยวชาญต่อต้านการก่อการร้ายจำนวน 50 คน จากกว่า 30 ประเทศ ได้เข้าร่วมประชุมที่กรุงบรัสเซลส์ เมื่อวันศุกร์ที่ผ่านมา ประกอบด้วย สำนักงานตำรวจเบลเยียม สำนักงานตำรวจยุโรป (European Police Office-Europol) องค์การตำรวจอาชญากรรมระหว่างประเทศ (International Criminal Police Organization-INTERPOL) และกลไกร่วมมือทางด้านกระบวนการยุติธรรม (Eurojust),สำนักงานตำรวจเบลเยียม ระบุว่า เป้าหมายสำคัญของการประชุมคือ แสวงหาความร่วมมือเกี่ยวกับการสืบสวนสอบสวนเกี่ยวกับการก่อวินาศกรรมประเทศเบลเยียมในระดับนานาชาติ รวมทั้งกระตุ้นการติดตามสอบสวนทางคดีในประเทศที่สาม มีการแลกเปลี่ยนข้อมูลวิธีการลงมือปฏิบัติการก่อวินาศกรรมและวิเคราะห์รายละเอียด นอกจากนั้น ยูโรโพลยังได้เน้น กระชับความร่วมมือต่อประเทศเบลเยียม และประเทศสมาชิกในการดำเนินการสืบสวนสอบสวนที่กำลังอยู่ระหว่างการปฏิบัติการ ในรูปแบบเดียวกับความร่วมมือภายหลังเหตุก่อวินาศกรรมกรุงปารีส,ทั้งนี้ เจ้าหน้าที่ยูโรโพล กำลังปฏิบัติการสนับสนุนที่กรุงบรัสเซลส์ เพื่อเป็นศูนย์รวมของการประสานความช่วยเหลือทางด้านการสืบสวน ทำการวิเคราะห์ข้อมูลที่มีอยู่อย่างลงลึก และเชื่อมโยงข้อมูลจากฐานข้อมูลที่มีอยู่ในทุกแหล่งที่มีอยู่ นอกจากนั้น ยังมีการให้ข้อมูลจากหน่วยงานผู้เชี่ยวชาญข้อมูลทางการเงินของการก่อการร้าย และกิจกรรมการปลุกระดมความคิดแบบหัวรุนแรงทางอินเทอร์เน็ตอีกด้วย
ผู้เชี่ยวชาญต่อต้านการก่อการร้าย 50 คน จากกว่า 30 ประเทศ เข้าร่วมประชุมที่กรุงบรัสเซลส์ ประเทศเบลเยียม เน้นการสืบสวนสอบสวนเกี่ยวกับการก่อวินาศกรรมเบลเยียม ในระดับนานาชาติ 
ต่อต้านการก่อการร้าย,บรัสเซลส์,เบลเยียม,สำนักงานตำรวจเบลเยียม,สำนักงานตำรวจยุโรป,องค์การตำรวจอาชญากรรมระหว่างประเทศ,ก่อวินาศกรรม,ยูโรโพล,ข่าว,ข่าวต่างประเทศ,ไทยรัฐออนไลน์